b"\n_START_ARTICLE_\nAna Miralles\n_START_SECTION_\nBiografia\n_START_PARAGRAPH_\nEs va donar a con\xc3\xa8ixer l'any 1983 gr\xc3\xa0cies a una exposici\xc3\xb3 per nous dibuixants organitzada per Radio 3, que li va permetre debutar professionalment a la revista Rambla. per a continuaci\xc3\xb3 fer diverses hist\xc3\xb2ries curtes  en revistes com Madriz (Bares de todo el mundo) i Cairo (Marruecos, mon Amour, amb gui\xc3\xb3 d'Antonio Segura)._NEWLINE_En els 90, va realitzar amb aquest mateix guionista la trilogia Eva Medusa i amb Emilio Ruiz El Brillo de una Mirada i una altra trilogia que adaptava la novel\xc2\xb7la En busca del unicornio de Juan Eslava Gal\xc3\xa1n: La herida y el b\xc3\xa1lsamo (1997), Los herreros blancos (1998) i Finis Africae (1999), sempre pel segell barcelon\xc3\xad Gl\xc3\xa9nat Espanya._NEWLINE_L'any 2001 surt al mercat exterior, dibuixant Djinn a Fran\xc3\xa7a amb guions del belga Jean Dufaux per l'editorial francesa Dargaud._NEWLINE_L'any 2011 amb Emilio Ruiz publica el llibre infantil W\xc3\xa1luk a Astiberri i inicia per 12 bis la s\xc3\xa8rie Muraqqa, on es narra la vida d'una noia, Priti, que acudeix a l'harem de l'emperador mogol Jahangir per il\xc2\xb7lustrar el que succeeix a palau."